"Kwa bofelong ba Kereiti ya 10 moithuti yo o fitlheletseng dithuto ka tekano a ka : bua le go tlhagisa ditlhangwa ka thotloetso fela go se na nyalelano le tomagano ya dikakanyo ka gale ; bontsha maitemogelo a a lekaneng le tirisopuo e e bontshang tshisimogo le tlotlo ; reetsa , go lemoga le go ranola ka tekano , fela a itemogela bothata jwa go reetsa ka tsenelelo go sekaseka a bo a tlhalosa tshedimosetso ; dirisa puo ka thelelo ka tekano mo maemong a a tlwaelegileng a tlhaeletsano fela a palelwa ke go itlhalosa . lemoga le go ranola ditlhangwa ka tekano fa a buisa le go lebelela fela a itemogela bothata le fa a bona thuso fa a sekaseka le go tlhalosa tshedimosetso ; bontsha go tlhaloganya go go lekaneng le go neela kakanyo ya gagwe mme a tshegetsa mabaka ka dinako dingwe ; buisetsa kwa godimo ka thelelo e e lekaneng , le ka maikutlo ; bontsha tshisimogo e e lekaneng mo dikakanyong tsa ba bangwe le tsa setso tse di farologaneng . nna le tlhokomelo e e lekaneng ya boitshimololedi , nyalelano le tomagano , ya dikakanyo le nepagalo fa a kwala le go tlhagisa ; kwala / tlhagisa go ya ka baamogedi , maitlhomo , maemo le dikagego ka tekano ; mme a dira diphoso tse dintsi ; kwala / tlhagisa ka tekano go ya ka baamogedi , maitlhomo , bokao le dikagego ka go farologana , rulaganya dikakanyo le dintlha tsa tshegetso ka tekano fela diteng le tlhomamo di tlhoka gore a thusiwe mo magatong otlhe a a a tsamayang ; bontsha bosupi jo bo lekaneng jwa gore o dirisitse setaele sa gagwe ; boeletsa le go baakanya diphoso fela ka thuso e e tseneletseng ya mongwe go netefatsa tokafalo e e lekaneng . "